Скворцов Сергей Ефимович
Сергей Ефимович Скворцов – РСФСР тата ЧР тава тивĕçлĕ ялхуçалăх ĕçченĕ.

Кун-çулĕ
Сергей Скворцов 1937 çулхи юпа уйăхĕн 13-мĕшĕнче Чăваш Республикин Йĕпреç районĕнчи Анатри Кĕлешкасси ялĕнче çуралнă.

1956 çулта Вăрнарти зооветтехникум пĕтернĕ.

1956-1959 Совет Çарĕнче хĕсметре тăнă.

1963 çулта Мускаври ветеринари академин ветеринари факультетне, 1970 çулта Чăваш патшалăх университечĕн электротехника факультетĕнче вĕренсе тухнă.

1962 çултанпа Чăваш республикин ветеринари лабораторин радиологи уйрăмĕнче ветврач-радиолог, инженер-радиофизик, аслă инженер-радиофизик, уйрăм ертӳçи пулса ĕçленĕ.

1992 çулхи пуш уйăхĕнче – Чăваш республикин ялхуçалăх министерствин ветеринари радиологи тĕпĕн директорĕ, 1992 çулхи авăн уйăхĕнчен 2008 çулхи чӳк уйăхĕччен Чăваш республикин радиологи центрĕ|Чăваш республики радиологи тĕпĕн директорĕ.
Чернобыль АЭС авари кӳнĕ арканăва сирекенĕ.

Ветеринари ăслăлăхĕсен докторĕ Скворцов Тимофей Ефимовичăн шăллĕ.
2010-мĕш çулхи çĕртмен 4-мĕшĕнче вилнĕ.

Ӗçĕсем
100 ытла ăслăлăх ĕçĕсем пичетленĕ, вĕсем хушшинче 9 массăллă пĕтерекен хĕçпăшалтан ялхуçалăха сыхламалли методика кĕнеки, Чăваш ЦНТИ 24 информаци хучĕ, 20 рацпредложени.

Чысĕсем, парнисем
 «За заслуги перед Отечеством» 2 степеньлĕ  (1996).
 «За заслуги перед Чувашской Республикой» орденăн медалĕ (2007).
 5 юбилей медалĕ.
 РСФСР ялхуçалăх тава тивĕçлĕ ĕçченĕ (1988).
 ЧАССР ялхуçалăх тава тивĕçлĕ ĕçченĕ (1983).
 СССР Граждан хӳтĕлев отличникĕ.
 Чăваш Республикин Хисеп хучĕ.
 Чăваш Республикин ялхуçалăх министерствин Хисеп хучĕ.
 РФ ялхуçалăх тата апат-çимĕç министерствин Хисеп хучĕ (1996).
 ЧР „Чернобыль” союзĕн Хисеп хучĕ.
 РФ „Чернобыль” союзĕн Хисеп хучĕ.
 РФ „Чернобыль” пĕрлĕхĕн  Хисеп кĕнекине çырнă.

Вуламалли

Каçăсем

Чăваш Ен паллă çыннисем
Çынсем, алфавитпа
РФ тава тивĕçлĕ ĕçченĕсем 
Юпан 13-мĕшĕнче çуралнисем
1937 çулта çуралнисем
Çĕртмен 4-мĕшĕнче вилнисем
2010 çулта вилнисем
Чăваш АССРĕн тава тивĕçлĕ çыннисем